২০২৩ ক্রিকেট বিশ্বকাপ
২০২৩ ক্রিকেট বিশ্বকাপ পূর্ব নির্ধারিত ক্রীড়া হিসেবে স্বাগতিক ভারতে অনুষ্ঠিত হবে। এ ক্রিকেট প্রতিযোগিতাটি ক্রিকেট বিশ্বকাপের ইতিহাসে ত্রয়োদশ আসররূপে পরিচিত পাবে। এরফলে ভারত চতুর্থবারের মতো ক্রিকেট বিশ্বকাপের স্বাগতিক হবার সৌভাগ্য লাভ করবে। এছাড়াও, দেশটি প্রথমবারের মতো এককভাবে ক্রিকেট প্রতিযোগিতাটি পরিচালনা করবে। এরপূর্বে ১৯৮৭ সালে পাকিস্তানের সাথে, ১৯৯৬ সালে পাকিস্তান ও শ্রীলঙ্কা এবং ২০১১ সালে শ্রীলঙ্কা ও বাংলাদেশের সাথে যৌথভাবে বিশ্বকাপ প্রতিযোগিতার আয়োজন করেছিল।
মহিন্দ রাজাপক্ষ আন্তর্জাতিক স্টেডিয়াম
মহিন্দ রাজাপক্ষ আন্তর্জাতিক ক্রিকেট স্টেডিয়াম (, ) বা হাম্বানতোতা আন্তর্জাতিক স্টেডিয়াম শ্রীলঙ্কার হাম্বানটোটায় অবস্থিত একটি আন্তর্জাতিক ক্রিকেট স্টেডিয়াম। ২০১১ আইসিসি ক্রিকেট বিশ্বকাপকে সামনে রেখে ২০১০ সালে স্টেডিয়ামটি নির্মিত হয়। বিশ্বকাপের মোট দু'টি ম্যাচ স্টেডিয়ামটিতে অনুষ্ঠিত হয়। ২০১২ আইসিসি বিশ্ব টুয়েন্টি২০-এর উদ্বোধনী ম্যাচসহ মোট তিনটি ম্যাচ এ স্টেডিয়ামে অনুষ্ঠিত হয়। স্টেডিয়ামটির ধারণক্ষমতা ৩৫,০০০।